hu en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky ky ky ky ky ky ky ky ky ky ru ky ky ky ky ky ky ky ky ky ru ky ru hu ru be ru ky ru ky ky ru ky ru ky ru ky ky ru ky ru ky ru ru ky ky bg ky ru ky ba ru ky ru ky ru ky ru ky ru kk ru
"Фабула", 29.11.11 - 5-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Жигит деген шок болот, бирок...
Нурбүбү Кененбаева, Ысык-Көл облусунун губернаторунун орун басары:
"Эки карындашы менен эрегишкени жигиттикке жатпайт"
- Ысык-Көлдүн гана эмес, Кыргызстандын бирден-бир маанилүү киреше булагы катары каралган туристтик сезон быйыл кандай болду?
- Былтыркы 2010-жылга салыштырганда, албетте, жакшы болду. Өлкөбүздүн Экономикалык тескөө министрлигинин берген маалыматы боюнча, 2011-жылдын эсебинде, жайкы туристтик сезондо Ысык-Көлгө баш-аягы 1 миллиондон ашык адам келип эс алышкан экен. Бирок чыныгы маалымат расмий маалыматтан алда канча жогору экендиги белгилүү. Мисалы, Ысык-Көл району боюнча быйыл 380 миң адам келгендиги боюнча маалымат берилди. Бирок эс алуучулардын саны мындан да көбүрөөк болду. Салыкты азыраак төлөө максатында бизге ушундай азайтылган эсептерди берип жүрүшөт. Ошондой эле Ысык-Көлгө кирип чыккан автоунаалардын саны боюнча да так маалымат ала албай келебиз. Кудай буйруса, ошонун баарын бир системага салып тактайбыз.
- Балыкчы шаарына кире бериш жердеги экологиялык посттон облус казынасына канча киреше түшөт?
- Тилекке каршы, андан бизге эч кандай киреше түшпөйт. Бул экологиялык пост Токой чарба жана айлана-чөйрөнү коргоо мамлекеттик агенттигине карайт. Бул жерде чиеленишкен коррупция тууралуу угуп келебиз. Ал жерде жөнөкөй эле катардагы жумушчу болуп ишке орношуу үчүн тааныш жана акча керек экендиги айтылып келет. Ошондуктан бул постту облустун карамагына алуу боюнча Алмазбек Атамбаевдин наамына атайын кат жолдогонбуз. Өзүңөр билгендей, бул экологиялык пост Балыкчы шаарынын аймагында турат. Ал эми бул шаардын бюджети дээрлик жокко эсе, дотациялык шаар. Ошондуктан бул посттон түшкөн кирешенин 10 же 20 пайызын ушул шаардын өнүгүп-өсүшүнө жумшасак жакшы болмок. Эми бул алдыда, Өкмөттүн колдоосу менен ишке ашуучу пландардан.
- Облуста кандай жылыштар болууда?
- Былтыртан бери бизде 40 социалдык долбоор бар болчу. 12 мектепти колдонууга бердик. Мындан тышкары спорт залдар, маданият үйлөрү курулуп атат. Быйыл жаңы жылга чейин 8 объектини колдонууга беребиз деген максатыбыз бар болчу. Кудай буйруса, төртөөнү ишке киргиздик, калганы жакын арада колдонууга берилет.
- Көлдүк агаңыз Кубанычбек Исабеков акыркы күндөрү сизди катуу сынга ала баштады. Буга не дейсиз?
- Эми бул адам менен болгон пикир келишпестик 2009-жылы президенттик шайлоо убагында башталган. Ал кезде оппозициянын атынан чыккан талапкер Алмазбек Атамбаевди колдоп жүргөндө ал дагы өз талапкерин колдоп жүргөн. Эми бул агабыз деле быйыл президенттик шайлоого катышып көрдү. Эл арасындагы кадыры канчалык экенин көрдү. Өзүнүн киндик каны тамган айылынан арзыбаган добуш алганы анын канчалык деңгээлде кадыры бийик экенин көрсөттү. Кумтөр маселеси боюнча ЖК депутаты Эркингүл Иманкожоева менен дагы кайым айтышып жүрөт. Өзүм дагы Жети-Өгүз районунун кызы болом. Анан кыргыздын түндүгүн көтөрөм деп жүргөн инсаныбыз карындаштары менен тил табыша албаса, Кыргызстанды кантип башкарам деп атат деген да суроолор туулат экен.
Таластык "ташчайнар" танка эмес, эми самолет сүйрөйт
Кыргызстанда "Таластык Ташчайнар" деген аты менен белгилүү болгон Нурлан Алишеров Гиннесстин дүйнөлүк рекорддор китебине кириш үчүн кечээ күнү Ала-Тоо аянтында дагы бир ирет өз өнөрүн тартуулады. Сөөк тиши менен ташты катырата чайнаган таластык жигит, жыгачка кагылган 20 мыкты 60 секундда сууруп, 55 килограмм салмактагы адамды тиши менен 120 метрге көтөрүп барганы аздык кылгансып, 12 тонналык автобусту тишинин күчү менен 33 метрге чейин сүйрөп барган. Рекорддор китебине кириш үчүн 750 евролук акча каражатын кайдан табарын билбей жаткан таластык балбан, эмдигиде "Манас" аэропортунан жүргүнчүлөрдү ташуучу самолетту тиши менен сүйрөгөнгө белсенип жатат. Атаң гөрү, каражатын кайда чачарын билбей жаткан капчыктууларыбыз жок дегенде ушундай өнөрпоздорубузду колдоп койсо, баракелдеден башка айтпайт элек го. Эсиңиздерге сала кетчү жагдай, Орусиянын "Минута славы" конкурсуна катышканы жаткан Нурлан Алишеров мүмкүнчүлүгү чектелген адамдардын катарына кирет. Тактап айтканда, бир гана бөйрөгү менен жашап келет.
Кар басып кайтыш болушту
24-ноябрь күнү Бишкек - Ош жолунун 246-чакырымында кар көчкү жүрүп, Лексус автоунаасын басып калган. 25-ноябрь күнү өзгөчө кырдаалдар министрлигинин куткаруучулары кар астында калган унаадан шоопур жана эки жүргүнчүсү менен 3 адамдын сөөгүн алып чыгышты. Алдын ала берилген маалыматтарда Лексустун эки жүргүнчүсү кытай улутундагылар болгон.
Таласта эки Одиссей бир трактор кагышты
21-ноябрь күнү түнкү саат 11лерде Талас-Суусамыр жолунун 101-чакырымында Талас облусунун Кең-Арал айылынын 26 жаштагы тургуну А. Бечелов башкарган Хонда Одиссей унаасы Т-40 трактору менен сүзүшүп, каршылаш тараптан келе жаткан дагы бир Хонда Одиссей менен бет келишкен. Натыйжада биринчи Одиссейдеги 26 жаштагы айдоочу Бечелов, жүргүнчүлөрү 25 жаштагы Бекмырза уулу жана 23 жаштагы А. Калыгулов ошол жерден кайтыш болушкан.
Атты сүзүп ажал тапты
20-ноябрь күнү Талас облусунун Кара-Ой айылынан Нарын облусунун 49 жаштагы тургуну Ауди-100 машинеси менен кокусунан жолго чуркап чыккан бир жылкыны сүзүп, автокырсыкка учурап о дүйнөгө сапар алды. Унаадагы беш жүргүнчү ар кандай жаракаттар менен жергиликтүү бейтапканага жеткирилди. Кырсыкка себепкер болгон жаныбар төрт-бешке бөлүнүп кеткен.
Казакстанда 11 жыл кул болуп кайтты
2000-жылы Казакстанга иш издеп кетип, ошол бойдон дайынсыз жоголгон Кыргызстандын атуулу 11 жылдык эмгек кулчулугунан кайтып келди. Мекендешибиз Владимир Пироговду кулчулуктан бошотууга көмөктөшүүнү өтүнгөн КТРК журналисттеринин атайын катынын негизинде Эмгек, миграция жана калкты жумуш менен камсыз кылуу министрлиги Алмата шаарындагы өкүлдөрүнө атайын тапшырма беришкен. Жүргүзүлгөн атайын операциянын натыйжасында Владимир Пирогов кулчулуктан бошонуп, 24-ноябрь күнү Кыргызстанга кайтып келди.
Шыпылдаган шылуун кыз кармалды
Ысык-Ата районунда мектеп окуучуларын тоноп жан баккан 19 жаштагы шылуун кыз кылтакка илинди. Алтын-күмүш сөйкө, билерик, чынжырчаларын жана уюлдук телефондорун күч жана алдоо жолу менен 2 жана 3-класстын окуучуларын тоноп жүргөн бул "бандит" кыздын үстүнөн милицияга 7 адам атайын арыз менен кайрылган. Ысык-Ата районун өйдө-ылдый кыдырып, мектеп окуучуларынын болгон "дүйнөсүн" шыпырып алганды мыкты өздөштүргөн бул шылуун кызды 24-ноябрь күнү райондук ИИБ кызматкерлери колго түшүрүштү.
Бала багам деп байыган кыз
Заманыбыз бөрү болсо бөрү, түлкү болсо түлкү болуп кубулган жаштарыбыз көбөйдү. Өзгөчө кыпкыргыз эле кыздарыбыз уят-сыйытты жыйыштырып коюшуп, уурулук, алдамчылыктын акесин таанытып башташты. 23-ноябрь күнү Бишкек шаарынын Ленин райондук ИИБ кызматкерлери уурулук менен шугулданган 18 жаштагы нарындык К.к.А аттуу "назик" кызды кармашты. Тоодон кечээ эле "томолонуп" түшкөн бул кыз Бишкек шаарындагы бардар үй-бүлөлөрдүн ишенимине кирип, бала баккыч болуп ишке орношуп, кийин жумуш берүүчүлөрдүн жыйган-терген дүйнөсүн артынып алып, алыскы айылын көздөй куйругун түйүп турган. Ушул жылдын август айында борбор калаабыздагы бир үй-бүлөнүн баласын багып берем деп, алар жокто 50 миң сомдук буюм-тайымдарын айылына ала кеткен. Бир айдан кийин шаарга кайтып келип, кезектеги "курмандыгынын" үйүнө "нянкалыкка" ишке орношуп, аларды дагы 24 миң сомго "банкрот" кылып, сызга отургузган. "Баласаак" бул кыз учурда милиция кызматкерлерине сурак берип, көзүн жылтыратып отурат.
кыргыз тилиндеги гезит "Форум"
email • архив • редакция
танка эмес, эми самолет
"KG" алыш дагы кеп бекен
Жаз айы жамгыр басылбай…
Нурбүбү Кененбаева, Ысык-Көл облусунун губернаторунун орун басары:
"Эки карындашы менен эрегишкени жигиттикке жатпайт"
"Сүткө оозу күйгөн айранды үйлөп ичет", же жең ичинен саясий соодалашуу
Жаңы коалиция кайсы партиялардан түзүлүп, премьер-министр ким болуп, төрагалык кимге буюрат?
"ХАНДЫН ХАНДАН НЕСИ АРТЫК? КАЛКЫМ! - ДЕГЕН ИШИ АРТЫК..."
Калыс сөздү калдайган журт айтарына ишенем
Куйручук олуяга 145 жыл
Эртең менен эрте туруу төрөттөн кийинки депрессияны 50 пайыз жеңилдетет